Менавіта з Капыльшчыны растуць карані знакамітага Чырвонага касцёла. Сядзіба Лапухі ў вёсцы Дунаева, сядзіба Савічы сталі падмуркам для будаўніцтва Касцёла Святых Сымона і Алены. Нагадаем, што касцёл быў пабудаваны ў памяць аб дачцэ і сыне фундатара – Алене і Сымоне, якія памерлі ў даволі юным узросце. Бацька – Эдвард Вайніловіч – для свайго часу быў знакамітым грамадскім і гаспадарчым дзеячам.